wickkiey/tamil-wikipedia-markdown huggingface dataset:
# சோம்நாத், குஜராத்



**சோம்நாத்** அல்லது **சோமநாதபுரம்** இந்தியாவின் குஜராத் மாநிலத்தின் சௌராஷ்டிரா தீபகற்பத்தில், கிர் சோம்நாத் மாவட்டத்தில் அரபுக் கடற்கரையில் அமைந்த பண்டைய இந்திய நகரங்களில் ஒன்றாகும். தில்லி சுல்தானகம் மற்றும் முகலாயர்களால் பலமுறை சிதைக்கப்பட்ட சோம்நாத் நகரத்தை **பதான்-சோம்நாத்** அல்லது **சோம்நாத்-பதான்** என்றும் அழைப்பர். 12 சோதிர் லிங்க தலங்களில் முதன்மையான சோமநாதபுரம் சோமநாதர் கோயில் இவ்வூரில் அமைந்துள்ளது. இதிகாச, புராண காலத்தில் சோம்நாத்தில் உள்ள கடற்கரை பகுதியை பிரபாச பட்டினம் என்பர். பிரபாச பட்டினத்தில், வேடுவனின் அம்பு துளைக்கப்பட்டு கிருஷ்ணர் தனது உடலை துறந்தார் என பாகவத புராணம் மற்றும் மகாபாரதம் கூறுகிறது.  

வரலாற்றில் சோம்நாத் நகரத்தில் இருந்த சோமநாதபுரம் சிவன் கோயிலை முதன் முதலில் 1024–1025-ஆம் ஆண்டுகளில் இடித்து சூறையாடி கொள்ளையிட்டவர் கசினியின் மகுமூது ஆவார். 1169-ஆம் ஆண்டில் சோம்நாத் கோயில் மறுசீரமைக்கப்பட்டது. பல முறை இசுலாமிய படையெடுப்பாளர்களால் இடிக்கப்பட்ட சோமநாதபுரம் கோயில், இறுதியாக 13-ஆம் நூற்றாண்டில் சோம்நாத்திற்கு படையெடுத்து வந்த முகலாயர்கள் மீண்டும் சோமநாதபுரம் கோயிலை இடித்தனர். சமீபத்திய் சோம்நாத் அகழாய்வுகள் மூலம் பண்டைய சோம்நாத் நகரத்தின் காலம் கிமு 1500 ஆண்டுகளுக்கு முற்பட்டது எனக்கணித்துள்ளனர். இதனருகில் அமைந்த தொடருந்து நிலையம் மற்றும் மீன்பிடி துறைமுக நகரம் [[வேராவல்] ஆகும்.
# அந்தர்மாணிக்கு நதி



**அந்தர்மாணிக்கு நதி** (*Andharmanik River*) வங்காளதேசத்தில் அமைந்துள்ளது. கங்கை-பத்மா ஆற்றுத் தொகுதியில் அமைந்துள்ள கடற்கரையோர பெரிய ஆறுகளில் இதுவும் ஒன்றாகும் வங்கதேசத்தின் பதுவாகாலி மாவட்டத்தில் உள்ள கலபாரா துணைமாவட்டத்தின் முக்கிய ஆறுகளில் ஒன்றுமாகும். சமீப ஆண்டுகளாக **அந்தர்மாணிக்கு நதி** படிப்படியாக வறண்டு வருவதால் கலாபாரா துணை மாவட்டத்தின் மக்கள் தங்கள் கவலைகளை எழுப்பியுள்ளனர். சுமார் , ஆக இருந்த மொத்த நதியின் நீளம் குறைந்தது ஆக குறைந்துள்ளதே இவர்களின் கவலைக்கு காரணமாகும். புதிய வண்டல் மண் படிவு காரணமாக இந்நதி நிரந்தரமாக வறண்டு விட்டது. 1960 ஆம் ஆண்டுகளில் உள்ளூர் அரசாங்கம் அந்தர்மாணிக்கு மற்றும் பிற அருகிலுள்ள ஆறுகளின் மீது பல அணைகளைக் கட்டியது. முக்கியமாக இந்தக் காலத்திலிருந்துதான் அந்தர்மாணிக்கு நதி வறண்டு போகத் தொடங்கியது. இந்த அணைகளில் மிகவும் செல்வாக்கு மிக்க அணைகளில் ஒன்று அந்தர்மாணிக்கு நதியின் ஊற்றுமூலமான கொச்சுபத்ரா ஆற்றின் மீது உள்ளது. கால்வாய்களை சட்டவிரோதமாக ஆக்கிரமித்திருப்பது, ஆற்றின் பகுதியில் கட்டுப்பாடற்ற விவசாயம் போன்றவையும் வண்டல் படிவதற்கான மற்ற காரணங்களாகும். 2013 ஆம் ஆண்டின் இறுதியில், அந்தர்மாணிக்கு ஆற்றின் கரையில் புதிய கடல் துறைமுகம் அமைக்கப்படும் என்று அரசாங்கம் அறிவித்தது. அப்போதிருந்து, இந்த நதி முக்கியத்துவம் பெறுகிறது மற்றும் நிபுணர்கள் தெற்கு வங்காளதேசத்தின் எதிர்கால பொருளாதார மையமாக இந்நதியை கணித்துள்ளனர்.
# தட்சேசுவரர் மகாதேவர் கோயில்


**தட்சேசுவர் மகாதேவர் கோயில்** (*Daksheswar Mahadev temple*) அல்லது **தட்ச மகாதேவர் கோயில்** (*Daksha Mahadev temple*) என்பது சிவபெருமானுக்கு அர்ப்பணிக்கப்பட்ட ஒரு இந்துக் கோயிலாகும். இது இந்தியாவின் உத்தராகண்டம் மாநிலத்திலுள்ள அரித்துவாரிலிருந்து சுமார் 4 கி.மீ. தொலைவிலுள்ள கன்கால் நகரில் அமைந்துள்ளது. இது சதியின் தந்தையான தட்சனின் பெயரால் அழைக்கப்படுகிறது. தட்சன் படைப்பாளி தெய்வங்களான பதினான்கு பிரஜாபதிகளில் ஒருவராவார். இவர்கள் இனப்பெருக்கத்திற்கு தலைமை தாங்குகிறார்கள். மேலும், இந்து புராணங்களில் உயிரைப் பாதுகாப்பவர்களாக நம்பப்படுகின்றனர்.  

தற்போதைய கோவில் 1810-ல் இராணி தன்கவுர் என்பவரல் கட்டப்பட்டது. பின்னர், 1962-ல் மீண்டும் புதுப்பிக்கப்பட்டது. மகா சிவராத்திரி அன்று சைவ பக்தர்களின் புனித யாத்திரை தளமாக இது இருக்கிறது.  

## தட்சனின் கதை

மகாபாரதத்திலும் இந்து மதத்தின் பிற நூல்களில் குறிப்பிடப்பட்டுள்ளபடி, சிவனின் முதல் மனைவியான சதியின் தந்தையான மன்னர் தட்ச பிரஜாபதி, கோவில் அமைந்துள்ள இடத்தில் ஒரு வேள்வியை நடத்தினார். சதி தனது தந்தை சிவனை இந்த வேளிவிக்கு அழைக்காததால் அவமானப்பட்டதாக உணர்ந்தாலும், அவள் யாகத்தில் கலந்துகொண்டாள். சிவன் தன் தந்தையால் நிராகரிக்கப்படுவதைக் கண்டு அவள் தன்னை வேள்வி குண்டத்திலேயே எரித்துக் கொண்டாள். இதனால் கோபமடைந்த சிவன் தனது பூத கணங்களான வீரபத்திரர், பத்திரகாளி ஆகியோரை சடங்குக்கு அனுப்பினார். சிவனின் ஆலோசனையின் பேரில், வீரபத்திரர் தட்சனின் கூட்டத்தில் சிவகணங்களுடன் நுழைந்து, அங்கிருந்த தேவர்களுடனும் மனிதர்களுடனும் கடுமையான போரை நடத்தி, தட்சனின் தலையை வெட்டினார். பின்னர் பிரம்மாவின் அருளாலும், பிற கடவுள்களின் விருப்பத்தின் பேரிலும் தட்சனுக்கு ஆட்டின் தலை வழங்கப்பட்டது தட்சனின் அசுவமேத யாகத்தைப் பற்றிய பெரும்பாலான விவரங்கள் வாயு புராணத்தில் காணப்படுகின்றன.  

## பிற கட்டமைப்புகள்

பிரதான கோயிலுக்குப் பக்கத்தில் பராசக்திக்கு அர்ப்பணிக்கப்பட்ட தச மகா வித்யா கோயில் உள்ளது. நவராத்திரி கொண்டாட்டங்களின் போது தேவியின் பக்தர்கள் சிறப்பு பூசைகளுக்காக கூடும் இடமாக இது உள்ளது. இந்த வளாகத்தில் கங்கைக்கு அர்ப்பணிக்கப்பட்ட கோயிலும் உள்ளது. கோயிலுக்கு அடுத்ததாக கங்கையில் தட்சன் படித்துறையும், இதன் அருகில் நீலேசுவரர் மகாதேவர் கோயிலும் அமைந்துள்ளது.
# பழுப்பு மாங்குயில்


**பழுப்பு மாங்குயில்** (*Brown oriole*)(*ஓரியோலசு சலாயீ*) என்பது முற்கால மாங்குயில் பறவைக் குடும்பத்தினைச் சார்ந்த ஓர் சிற்றினமாகும் .  

இது நியூ கினியில் காணப்படுகிறது. இதன் இயற்கை வாழிடமாக மித வெப்பமண்டல அல்லது வெப்பமண்டல உலர் காடுகள், மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும். பழுப்பு நிற மாங்குயிலின் வேறு பெயர்களாக புது கினி மாங்குயில் மற்றும் வரியுடைய மாங்குயில் என்பதாகும்.
# கரும் மாங்குயில்


**கரும் மாங்குயில்** *(Black oriole)(ஓரியோலசு கோசீ)* என்பது ஒரியோலிடே பறவை குடும்பத்தினைச் சார்ந்த சிற்றினமாகும். இது போர்னியோ தீவில் மட்டும் காணப்படும் அகணிய உயிரி ஆகும். ஓரியோல்களில் மிகக் குறைவாக அறியப்பட்ட இனம் இதுவாகும். இதனுடைய பரம்பல் போர்னியோவில் சரவாக் பகுதியில் கட்டுப்படுத்தப்பட்டுள்ளது. கருப்பு மற்றும் கருஞ்சிவப்பு, மெரூன் மற்றும் வெள்ளி மாங்குயில்களுடன், இது சிவப்பு மற்றும் கருப்பு மாங்குயில் கிளேயினமாக உள்ளது. டுலிட் மலையில் இந்த சிற்றினத்தின் முதல் மாதிரியைச் சேகரித்த சார்லஸ் ஹோசின் பெயரால் இந்த சிற்றினம் அழைக்கப்படுகிறது.  

இதன் இயற்கை வாழிடம் மிதவெப்பநிலை அல்லது வெப்பமண்டல ஈரப்பதம் அதிகமாக இருக்கும் மான்ட்டேன் காடுகள் ஆகும். இதனுடைய வாழிட இழப்பால் இந்த சிற்றினம் அச்சுறுத்தலுக்கு உள்ளாகிறது.
# பச்சை தலை மாங்குயில்



**பச்சை தலை மாங்குயில்** *(Green-headed oriole)(ஒரியோலசு குளோரோசெபாலசு),* அல்லது **மோன்டேன் மாங்குயில்** பறவை முற்கால மாங்குயில் குடும்பத்தினைச் சார்ந்த சிற்றினமாகும். இது கிழக்கு ஆப்பிரிக்காவில் காணப்படுகிறது.  

## வகைப்பாட்டியல்
### துணைச்சிற்றினம்
மூன்று துணையினங்கள் இந்தச் சிற்றினத்தின் கீழ் அங்கீகரிக்கப்பட்டுள்ளன: அவை  

- *ஓ. கு. அமானி* - <small>பென்சன், 1946</small> : தென்கிழக்கு கென்யா மற்றும் கிழக்கு தான்சானியா
- *ஓ. கு. குளோரோசெபாலஸ்* - <small>செல்லி, 1896</small> : மலாவி மற்றும் மத்திய மொசாம்பிக்
- *ஓ. கு. சுபெகுலிஃபர்* - <small>குளேன்சி, 1969</small> : தெற்கு மொசாம்பிக்கு

## வாழிடம்
இதன் இயற்கையான வாழிடமாக மிதவெப்பமண்டலம் அல்லது வெப்பமண்டல, வறண்ட தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .  

## நடத்தை
இவை பழங்கள், விதை, தேன் மற்றும் பூச்சிகள் அல்லது பூச்சியின் இளம் உயிரிகளை உண்கின்றன.
# கிருஷ்ணராஜநகரா


**கிருஷ்ணராஜநகரம்** (**Krishnarajanagara**) இந்தியாவின் கர்நாடகா மாநிலத்தில் மைசூர் மாவட்டத்தின் கிருஷ்ணராஜநகர தாலுக்காவின் நிர்வாகத் தலைமையிட நகரமும், நகராட்சியும் ஆகும். நீர் ஆதாரம் மிக்க கிருஷ்ணராஜநகரம் நெல் வயல்களுக்கும், கரும்புத் தோட்டங்களுக்கும் புகழ்பெற்றது. கிருஷ்ணராஜநகரம், மைசூர் நகரத்திலிருந்து 40 கிலோ மீட்டர் தொலைவில் உள்ளது. கிருட்டிணராச சாகர் அணை கட்டப்பட்டதால் கிருஷ்ணராஜநகர வட்டத்தின் பல பகுதிகள் அணை நீரில் மூழ்கின.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 23 வார்டுகக்ளும், 8,643 குடியிருப்புகளும் கொண்ட கிருஷ்ணராஜநகரம் நகராட்சியின் மொத்த மக்கள் தொகை 35,805 ஆகும். மக்கள் தொகையில் ஆண்கள் 17,900 மற்றும் பெண்கள் 17,905 ஆக உள்ளனர். பாலின விகிதம் 1000 ஆண்களுக்கு பெண்கள் 1000 வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 3542 ஆகும். சராசரி எழுத்தறிவு 86.74% ஆகும். பட்டியல் மற்றும் பழங்குடிகள் முறையே மற்றும் ஆகவுள்ளனர். இதன் மக்கள் தொகையில் இந்துக்கள் 82.65%, இசுலாமியர்கள் 16.44% மற்றும் பிற சமயத்தினர் 0.91% ஆக உள்ளனர்.  

## படக்காட்சிகள்
# திருமாக்கூடல் நரசிபுரம்



**திருமாக்கூடல் நரசிபுரம்** (**Tirumakudalu Narasipura** or *Tirumakūḍalu Narasīpura*) (கன்னடம்): ತಿರುಮಕೂಡಲು ನರಸೀಪುರ) இந்தியாவின் கர்நாடகா மாநிலத்தின் கோயில் நகரம் எனப்பெயரெடுத்த இந்நகரத்தை **டி. நரசிபுரா** என்றும் அழைப்பர். இது மைசூர் மாவட்டத்தின் திருமாக்கூடல்நரசிபுரம் வருவாய் வட்டத்தின் நிர்வாகத் தலைமையிட நகரமும், பேரூராட்சியும் ஆகும். இந்நகரத்தில் காவேரி ஆறு, கபினி ஆறு மற்றும் சப்திகா ஏரியில் கலப்பதால் இந்நகரத்திற்கு திருமாக்கூடல்நரசிபுரம் எனப்பெயராயிற்று. இவ்வூரில் புராதன குஞ்ச நரசிம்மர் கோயில் அமைந்திருப்பதால் இவ்வூருக்கு நரசிபுரம் எனப்பெயராயிற்று.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 11 வார்டுகள் திருமாக்கூடல் நரசிபுரம் பேரூராட்சியின் மொத்த மக்கள் தொகை 9,980 ஆகும். மக்கள் தொகையில் ஆண்கள் 4,998 மற்றும் பெண்கள் 4,982 ஆக உள்ளனர். பாலின விகிதம் 1000 ஆண்களுக்கு 997 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 985 (9.87 %) ஆகும். சராசரி எழுத்தறிவு 77.59 % ஆகும். இதன் மக்கள் தொகையில் இந்துக்கள் 91.65%, இசுலாமியர்கள் 6.77%, சமணர்கள் 1.30% மற்றும் பிற சமயத்தினர் 0.27% ஆக உள்ளனர்.  

## அமைவிடம்

திருமாக்கூடல் நரசிபுரம் பேரூராட்சி மைசூருக்கு தென்கிழக்கே 29 கிலோ மீட்டர் தொலைவிலும், பெங்களூரிலிருந்து 130 கிலோ மீட்டர் தொலைவிலும் அமைந்துள்ளது. இதனருகே அமைந்த தொடருந்து நிலையம் நஞ்சன்கூட்டில் அமைந்துள்ளது.  
## புகழ்பெற்றவர்கள்
- டி. சௌடய்யா - வயலின் மேதை
- வத்தல் நாகராஜ் -கர்நாடகா சட்டமன்ற உறுப்பினர்
- சித்தராமையா - கர்நாடகா முன்னாள் முதலமைச்சர்
- கனக மூர்த்தி - சிற்பி & நூலாசிரியர்

## படக்காட்சியகம்

## இதனையும் காண்க
- குஞ்சா நரசிம்ம சுவாமி கோயில், திருமாக்கூடல் நரசிபுரம்
# அன்சூரு



**அன்சூரு** (**Hunsur**) இந்தியாவின் கர்நாடகா மாநிலத்தின் மைசூர் மாவட்டத்தின் அன்சூரு வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும்.  
## புவியியல்
கடல் மட்டத்திலிருந்து 792 மீட்டர் (2598 அடி) உயர்த்தில் உள்ள அன்சூரு நகரம் பாகையில் அமைந்துள்ளது. அன்சூரு நகரம், மைசூருக்கு மேற்கே 45 கிலோ மீட்டர் தொலைவில் அமைந்துள்ள்து. அன்சூரு நகரத்தின் பரப்பளவு 11.76 சதுர கிலோ மீட்டர் பரப்பளவு கொண்டது. இது இலட்சுமணன் ஆற்றின் கரையில் அமைந்துள்ளது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 27 வார்டுகள் கொண்ட அன்சூரு நகராட்சியின் மொத்த மக்கள் தொகை 50,865 ஆகும். மக்கள் தொகையில் ஆண்கள் 25,430 மற்றும் பெண்கள் 25,435 ஆக உள்ளனர். பாலின விகிதம் 1000 ஆண்களுக்கு 1000 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 5680 (11.17 %) ஆகும். சராசரி எழுத்தறிவு ஆகும்.. இதன் மக்கள் தொகையில் இந்துக்கள் 76.09%, இசுலாமியர்கள் 21.72%, கிறித்துவர்கள் 1.70% மற்றும் பிற சமயத்தினர் 0.44% ஆக உள்ளனர்.  
## புகழ்பெற்றவர்கள்
- தேவராஜ் அர்ஸ் -கர்நாடகா முன்னாள் முதலமைச்சர்
- அன்சூரு கிருஷ்ணமூர்த்தி - கர்நாடகத் திரைப்பட இயக்குநர்
- கெம்பராஜ் அர்ஸ் - கன்னடத் திரைப்பட நடிகர், இயக்குநர், தயாரிப்பாளர்
# மாயா தேவி கோயில், அரித்துவார்


**மாயா தேவி கோயில்** (*Maya Devi Temple*) என்பது இந்தியாவின் உத்தராகாண்ட மாநிலத்தின் புனித நகரமான அரித்துவாரில் உள்ள மாயா தேவிக்காக அர்ப்பணிக்கப்பட்ட ஒரு இந்து ஆலயமாகும். சதி தேவியின் இதயமும், தொப்புளும் இன்று கோயில் இருக்கும் பகுதியில் விழுந்ததாக நம்பப்படுகிறது. எனவே இது சில நேரங்களில் சக்தி பீடம் என்றும் குறிப்பிடப்படுகிறது.  

மூன்று தலைகளையும், நான்கு கரங்களையும் கொண்ட தெய்வமான இது சக்தியின் அவதாரம் என்று நம்பப்படுகிறது. அரித்துவார் முன்பு 'மாயாபுரி' என்று அழைக்கப்பட்டது. வேண்டுதல்கள் நிறைவேறும் வழிபாட்டுத் தலமாக விளங்கும் இக்கோயில் ஒரு சித்தர் பீடமாகும். அரித்துவாரில் அமைந்துள்ள மூன்று பீடங்களில் இதுவும் ஒன்றாகும். சண்டி தேவி கோயிலும், மானசா தேவி கோயிலும் மற்ற இரண்டு பீடங்களாகும்.  

## விளக்கம்
இக்கோயில் பதினோராம் நூற்றாண்டைச் சேர்ந்தது. அரித்துவாரில் உள்ள மூன்று பழமையான கோயில்களில் இதுவும் ஒன்று. அவை இன்றும் அப்படியே உள்ளன. மற்ற இரண்டு நாராயண சிலைகளும், பைரவர் கோயிலும் இருக்கிறது. உட்புற சன்னதியில் மையத்தில் மாயா தேவியும், இடதுபுறத்தில் காளியும், வலதுபுறத்தில் காமாக்கியாவின் மூர்த்திகளும் உள்ளன. சக்தியின் வடிவங்களான மற்ற இரண்டு தேவிகளும் உள் சன்னதியில் உள்ளனர். ஹரனின் படித்துறை கிழக்கே அமைந்துள்ள இக்கோயிலை பேருந்துகள், ஆட்டோ ரிக்சாக்கள் மூலம் எளிதில் அடையலாம். அரித்துவாருக்கு செல்லும் பக்தர்கள் கட்டாயம் பார்க்க வேண்டிய இடமாக இது கருதப்படுகிறது.  

குறிப்பாக நவராத்திரியின் போதும், அரித்துவார் கும்பமேளாவின் போதும் இந்த கோவிலுக்கு நாட்டின் பல்வேறு பகுதிகளில் இருந்து ஏராளமான பக்தர்கள் வருகை தருகின்றனர்.  
## புகைப்படங்கள்

## இதனையும் காண்க
- மானசா தேவி கோயில், அரித்துவார்
- சண்டி தேவி கோயில், அரித்துவார்
# உலு சிலாங்கூர் மாவட்டம்


**உலு சிலாங்கூர் மாவட்டம்** என்பது (மலாய்: *Daerah Hulu Selangor*; ஆங்கிலம்: *Hulu Selangor District*; சீனம்: 乌鲁雪兰莪县) மலேசியா, சிலாங்கூர் மாநிலத்தில் உள்ள ஒரு மாவட்டம்.  

இந்த மாவட்டத்திற்கு வடக்கில் பேராக் மாநிலம்; கிழக்கில் பகாங் மாநிலம்; வட மேற்கில் சபாக் பெர்ணம் மாவட்டம்; தென் மேற்கில் கோலா சிலாங்கூர் மாவட்டம்; & கோம்பாக் மாவட்டம் ஆகிய மாவட்டங்கள் உள்ளன.  

உலு சிலாங்கூர் மாவட்டத்தின் முக்கிய நகரங்கள்: செரண்டா; பத்தாங்காலி; கோலா குபு பாரு. இந்த மாவட்டத்தின் முக்கிய நகரம் கோலா குபு பாரு ஆகும்.  

சிலாங்கூர் ஆறு இந்த மாவட்டத்தில் தான் உற்பத்தியாகிறது. எனவே இந்த மாவட்டத்திற்கும் அந்த நதியின் பெயரே வைக்கப்பட்டு உள்ளது.  
## நிர்வாகப் பகுதிகள்
உலு சிலாங்கூர் மாவட்டம், உலு சிலாங்கூர் நகராட்சி மன்றத்தால் நிர்வாகம் செய்யப் படுகிறது.  

### உலு சிலாங்கூர் மாவட்டத்தில் உள்ள முக்கிம்கள்

1. பத்தாங்காலி *(Batang Kali)*
1. பூலோ தெலுர் *(Buloh Telor)*
1. அம்பாங் பெச்சா *(Ampang Pechah)*
1. உலு பெர்ணம் *(Ulu Bernam)*
1. களும்பாங் *(Kalumpang)*
1. கெர்லிங் *(Kerling)*
1. கோலா குபு பாரு *(Kuala Kubu Bharu)*
1. பெரெதாக் *(Peretak)*
1. ராசா (உலு சிலாங்கூர்) *(Rasa)*
1. செரண்டா *(Serendah)*
1. சுங்கை குமுட் *(Sungai Gumut)*
1. சுங்கை திங்கி *(Sungai Tinggi)*
1. புக்கிட் பெருந்தோங் *(Bukit Beruntung)*
1. புக்கிட் செந்தோசா *(Bukit Sentosa)*
1. கம்போங் தீமா எஸ்.கே.சி. *(Kg Timah SKC)*
1. சுங்கை புவாயா *(Sungai Buaya)*
1. லெம்பா பெரிங்கின் *(Lembah Beringin)*
1. உலு யாம் *(Ulu Yam)*
1. உலு யாம் பாரு *(Ulu Yam Baharu)*

## மக்கள் தொகையியல்

மலேசியப் புள்ளியியல் துறை 2010-ஆம் ஆண்டு மக்கள் தொகை கணக்கெடுப்பின் அடிப்படையில் வழங்கிய புள்ளிவிவரங்கள்:  

| உலு சிலாங்கூரில் உள்ள இனக்குழுக்கள் (2010) |  |  |
| --- | --- | --- |
| மலாய்க்காரர்கள் | 133,080 | 70.1% |
| சீனர்கள் | 23,498 | 12.4% |
| இந்தியர்கள் | 32,459 | 17.1% |
| இதர இனத்தவர் | 9,698 | 0.4% |

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) உலு சிலாங்கூர் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.  

| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |

## சிலாங்கூர் மாநிலச் சட்டமன்றம்

சிலாங்கூர் மாநிலச் சட்டமன்றத்தில் உலு சிலாங்கூர் மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.  

| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
## சிலாங்கூர் மாநிலத்தில் உள்ள நாடாளுமன்ற சட்டமன்றத் தொகுதிகள்
# செமாவ் தீவு


**செமாவ் தீவு** (*Semau*), என்பது *பெசமாவ்* மற்றும் *பாசர் பெசாவ்* என்று அழைக்கப்படும் ஓர் தீவு ஆகும். இது இந்தோனேசியாவின் சிறு சுண்டாத் தீவுகளைச் சார்ந்தது ஆகும். இது குபாங் துறைமுகத்திலிருந்து 20 மைல் தொலைவில் அமைந்துள்ளது. செமாவ் தீவில் வசிப்பவர்கள் கெலாங் மக்கள் என்றும் இவர்கள் குப்படங் பகுதியினர் ஆவர். கடலில் மூழ்குதல், நீச்சல் மற்றும் பிற நீர் விளையாட்டுகள் இத்தீவில் பிரபலமான பொழுதுபோக்கு அம்சங்களாகும். இத்தீவு விடுமுறையின் போது சுற்றுலாவிற்குச் சிறந்த பகுதியாகப் பயன்படுத்தப்படுகிறது.
# திமோர் மாங்குயில்


**திமோர் மாங்குயில்** *(ஓரியோலசு மெலனோடிசு)* என்பது முற்கால மாங்குயில் பறவைக் குடும்பத்தினைச் சார்ந்த சிற்றினமாகும். இது ஓர் அகணிய உயிரியாகும். இது சிறு சுண்டாத் தீவுகள், திமோர், ரோட்டி மற்றும் செமாவ் தீவு தீவுகளில் காணப்படுகின்றது. இதன் இயற்கை வாழிடம் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.  

## வகைப்பாட்டியல்
அட்டாரோ தீவுகளில் காணப்படும் வெட்டர் மாங்குயில் (*ஓ. பின்ஞ்சி*) முதலில் ஒரு தனி சிற்றினமாக விவரிக்கப்பட்டது. பின்னர் ஒரு துணையினமாக மறுவகைப்படுத்தப்பட்டது. இருப்பினும், பன்னாட்டுப் பறவையில் குழுவின் உலகப் பறவைகள் பட்டியலில் மிக சமீபத்திய திருத்தங்கள் மூலம் இதனைத் தனித்துவமான சிற்றினமாக அறிவிக்கப்பட்டுள்ளது. இரண்டு சிற்றினங்களும் முன்பு **ஆலிவ்-பழுப்பு மாங்குயில்** என ஒன்றாக வகைப்படுத்தப்பட்டன.
# இருமப் பன்முகி

இருமம் ஒரு எண்முகியாகும்.]]  

வடிவவியலில் ஒவ்வொரு பன்முகிக்கும் ஒரு இரும வடிவம் உண்டு. **இருமப் பன்முகத்திண்மங்கள்** அல்லது **இருமப் பன்முகிகள்** (*dual polyhedron*, பன்மை: *dual polyhedra*) இரண்டில் ஒன்றன் உச்சிகளுக்கு ஒத்தவையாக மற்றதன் முகங்கள் இருக்கும். மேலும் ஒன்றன் உச்சிகளின் சோடிகளை இணைக்கும் விளிம்புகளுக்கு ஒத்ததாக மற்றதன் முகங்களின் சோடிகளுக்கு இடையிலுள்ள விளிம்புகள் இருக்கும். இரும வடிவங்கள் கருத்தியலானவை; எல்லா இருமங்களும் வடிவவியல் பன்முகிகளாக இருப்பதில்லை. ஒரு பன்முகியின் இருமத்தின் இருமம் அதே பன்முகியாக இருக்கும்.  

இருமத்தன்மை ஒரு பன்முகியின் சமச்சீர்மையைப் பாதுகாக்கும். இதனால் ஒரு குறிப்பிட்ட சமச்சீர்மை தொகுதியிலுள்ள பன்முகிகளின் இருமங்கள் அதே சமச்சீர்மை தொகுதியைச் சேர்ந்ததாகவே இருக்கும். எடுத்துக்காட்டாக ஒழுங்கு பன்முகிகளான பிளேட்டோவின் சீர்திண்மங்களும் கெப்ளர்-பாயின்சாட்டு சீர்திண்மங்களும் இருமங்களாக இருக்கும். ஒழுங்கு நான்முகி, தனக்குத்தானே இருமம் (தன்-இருமம்) ஆகும்.  

சில ஒழுங்குப் பன்முகிகளின் இருமங்கள் கீழே தரப்பட்டுள்ளன:  
- நான்முகி தன்-இருமம் கொண்டது. அதாவது தனக்குத்தானே இருமமாக இருக்கும்.
- கனசதுரமும் எண்முகியும் ஒன்றுக்கொன்று இருமங்கள்.
- இருபதுமுகியும் பன்னிருமுகியும் ஒன்றுக்கொன்று இருமங்கள்.
- சிறு நாள்மீன் பன்னிருமுகியும் பெரு பன்னிருமுகியும் ஒன்றுக்கொன்று இருமங்கள்
- பெரு நாள்மீன் பன்னிருமுகியும் பெரு இருபதுமுகியும் ஒன்றுக்கொன்று இருமங்கள்.

ஒரு பன்முகியின் இசுலாபிலிக் குறியீடு {n, m} எனில், அதன் இருமப் பன்முகியின் இசுலாபிலிக் குறியீடு {m, n}.  

=
# ஐசோபியூட்டைல் அசிட்டேட்டு


**ஐசோபியூட்டைல் அசிட்டேட்டு** (*Isobutyl acetate*) என்பது C<sub>6</sub>H<sub>12</sub>O<sub>2</sub> என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். 2-மெத்தில்புரோபைல் எத்தனோயேட்டு அல்லது β- மெத்தில்புரோபைல் அசிட்டேட்டு என்ற பெயர்களாலும் இச்சேர்மம் அழைக்கப்படுகிறது. ஐசோபியூட்டனாலுடன் அசிட்டிக் அமிலத்தைச் சேர்த்து எசுத்தராக்கல் வினைக்கு உட்படுத்துவதன் மூலமாக ஐசோபியூட்டைல் அசிட்டேட்டு தயாரிக்கப்படுகிறது. ஒரு பொது கரைப்பானாக கருதப்படும் இது அரக்கு மற்றும் நைட்ரோசெல்லுலோசு போன்றவற்றுக்கு கரைப்பானாகப் பயன்படுத்தப்படுகிறது. பல எசுத்தர்களைப் போலவே குறைந்த செறிவுகளில் பழம் அல்லது மலர் வாசனையைக் கொண்டுள்ளது. ராசுபெர்ரி, பேரிக்காய் மற்றும் பிற தாவரங்களில் இயற்கையாகவே ஐசோபியூட்டைல் அசிட்டேட்டு காணப்படுகிறது. அதிக செறிவு கொண்ட இச்சேர்மம் விரும்பத்தக்காத துர்நாற்றம் கொண்டதாகும். குமட்டல், தலைச்சுற்றல் மற்றும் தலைவலி, மன அழுத்தம் போன்ற மத்திய நரம்பு மண்டலத்தின் பாதிப்புகளை ஏற்படுத்தலாம்.  

ஐசோபியூட்டைல் அசிடேட்டு தயாரிப்பதற்கான பொதுவான முறை பிசர் எசுத்தராக்கல் வினையாகும். முன்னோடி சேர்மங்களான ஐசோபியூட்டைல் ஆல்ககால் மற்றும் அசிட்டிக் அமிலம் ஆகியவை வலிமையான அமிலத்தின் முன்னிலையில் சூடேற்றப்படுகின்றன.  

ஐசோபியூட்டைல் அசிடேட்டிற்கு மூன்று மாற்றியன்கள் உள்ளன: என்-பியூட்டைல் அசிடேட்டு மூவிணைய-பியூட்டைல் அசிடேட்டு மற்றும் ஈரிணைய-பியூட்டைல் அசிடேட்டு போன்றவையும் பொதுவான கரைப்பான்களாக உள்ளன.
# கிருஷ்ணகுமார் பாலசுப்பிரமணியன்

**கிருஷ்ணகுமார் பாலசுப்பிரமணியன்** (*Krishnakumar Balasubramanian*) என்பவர் ஒரு இந்திய திரைப்பட மற்றும் நாடக நடிகர் ஆவார். இவர் தி லிட்டில் தியேட்டர் (இந்தியா) நாடகக்குழுவின் நடிப்பு இயக்குநர் ஆவார். இவர் தி லிட்டில் தியேட்டருக்காக (இந்தியா) பல மேடை நாடகங்களுக்கு திரைக்கதை எழுதி இயக்கியுள்ளார். அதாவது 2011 இல் கிறிஸ்துமஸ் பாண்டோமைம்கள் 'ஆலிஸ் இன் ஐலேண்ட்' மற்றும் 2012 இல் 'தி ஃப்ரீ மஸ்கடியர்ஸ்', 2010 இல் 2 மியூசிகல்ஸ் 'அடிடா' மற்றும் 'கப்சா - ஃபுல்லி லோடட்' இளம் பார்வையாளர்களுக்கான சர்வதேச நாடக விழாவுக்காக 2012 'லிட்டில் ஃபெஸ்டிவல்' போன்றவற்றுக்கு திரைக்கதை எழுதியுள்ளார். மேலும் இவர் பல ஆண்டு அனுபவமுள்ள கடின உழைப்பு கொண்ட நடிகர்களில் ஒருவராகக் கருதப்படுகிறார்.  

இவர் 2018 அக்டோபரில் ரித்தேஷ் பத்ரா இயக்கிய ஒரு குறும்படத்தில் நடித்துள்ளார்  

மகாத்மா காந்தியின் 150வது பிறந்தநாள் விழாவான ‘சாந்தி சூத்ரா’ விழாவில் கலாசேத்ரா அறக்கட்டளையின் நாட்டிய நாடக தயாரிப்பின் நாடக இயக்குநராகப் பணியாற்றினார்.  

2020 நவம்பரில் வெளியான சூர்யா நடித்த 'சூரரைப் போற்று' படத்தில் இவர் கேப்டன் சைதன்யா ராவ் 'சே'வாக நடித்தார்.  

## தொழில்
இவர் நடிகர் பிரகாஷ் ராஜுடன் *காதலாகி* என்ற முழு நீள திரைப்படத்தில் முக்கிய வேடத்தில் நடித்தார். இது 2010 மே மாதத்தில் வெளியானது. இவர் 2012 திசம்பரில் தன் 26 வயதில் ரன்பீர் கபூர் மற்றும் விராட் கோலியுடன் 'இந்தியா டுடே ' யின் 37வது ஆண்டு இதழில், நாளைய 37 இந்தியர்களில் ஒருவராக இடம்பெற்றார்  

இவர் உலக பொருளாதார மன்றத்தின் (2012) முன்முயற்சியான உலக பொருளாதார மன்றத்தின் உறுப்பினராக இருந்தார்.  

கே. கே. என்று அழைக்கப்படும் கிருஷ்ணகுமார் பாலசுப்பிரமணியன், சூரரைப் போற்று படத்தில் கேப்டன் சே (அ) சைதன்யா ராவாக நடித்தார், தெலுங்கு பதிப்பிலும் அதே பாத்திரத்தை ஏற்றிருந்தார்.  

கார்த்திக் நரேன் இயக்கத்தில் தனுஷ் நடிக்கும் படத்தில் அவர் நடிப்பதாக அறிவிக்கப்பட்டது.  

## திரைப்படவியல்
| 2010 | *காதலாகி* | தியாகு | தமிழில் அறிமுகம் |
| --- | --- | --- | --- |
| 2020 | *புத்தம் புது காலை* | அருண் கிருஷ்ணன் | கதைக்கோவையில் *இளமை இதோ இதோ* பகுதியில் |
| *சூரரைப் போற்று* | சைதன்யா 'சே' ராவ் |  |  |
| 2021 | பெயரிடப்படாத கார்த்திக் நரேன் படம் | } |  |
# மனோரமா மொகபத்ரா


பிபூதி பட்நாயக்குடன் மனோரமா மொகபத்ரா, 2 டிசம்பர் 2012]]  

**மனோரமா மொகபத்ரா** (**Manorama Mohapatra)** இந்தியாவைச் சேர்ந்த ஓர் எழுத்தாளர் ஆவார். கவிஞர் மற்றும் பத்திரிகை ஆசிரியராகவும் இவர் முதன்மையாக ஒடியா மொழியில் இயங்கி வருகிறார். இவர் நாவல்கள் மற்றும் கவிதைகள் அடங்கிய நாற்பது புத்தகங்களை எழுதியுள்ளார். மேலும் *தி சமாச்சு என்ற ஒடியா செய்தித்தாளை வெளியிட்டும் வருகிறார்.* 1984 ஆம் ஆண்டில் ஒடிசா மாநிலத்தின் மிக உயர்ந்த இலக்கிய விருதான ஒடிசா சாகித்ய அகாடமி விருது உட்பட பல இலக்கிய விருதுகளைப் பெற்றுள்ளார். ஒடிசா மாநிலத்தின் இலக்கிய அமைப்பான ஒடிசா மாநில சாகித்ய அகாடமியின் தலைவராகத் தேர்ந்தெடுக்கப்பட்ட முதல் பெண்மணி என்ற சிறப்பும் இவருக்கு உண்டு.  

## வாழ்க்கை
மொகபத்ரா 1934 ஆம் ஆண்டு இந்தியாவின் ஒடிசா மாநிலத்தில் பிறந்தார். இவரது தந்தை ராதாநாத் ராத், ஒடியா மொழி நாளிதழான *தி சமாச்சின்* ஆசிரியராக இருந்தார். ஒடிசாவில் உள்ள ராவென்சா பல்கலைக்கழகத்தில் மொகபத்ரா பொருளாதாரத்தில் இளங்கலைக் கல்வி பயின்றார். பொருளாதாரப் பாடமும் கற்பித்தார். 2021 ஆம் ஆண்டு செப்டம்பர் மாதம் 18 ஆம் தேதியன்று மொகபத்ரா இறந்தார். இவரது இறுதிச் சடங்கு அரசு மரியாதையுடன் செய்யப்பட்டது.  

## தொழில்
*தனது தந்தையால் வெளியிடப்பட்டு வந்த தி சமாச்சு* என்ற தினசரி செய்தித்தாளின் கட்டுரையாளராக மொகபத்ரா தனது வாழ்க்கையைத் தொடங்கினார். அரசியல் மற்றும் சமகால பிரச்சினைகள் குறித்து எழுதினார். பின்னர் இவர் அச்செய்தித்தாளின் ஆசிரியரானார். 1960 ஆம் ஆண்டில் மொகபத்ரா தனது முதல் கவிதைப் புத்தகமான யு*வார் செயுந்தி உத்தேவை வெளியிட்டார்,* இந்நூல் பெண்களுக்கு அதிகாரம் அளிக்கும் கருப்பொருளில் கவனம் செலுத்தியது. இவர் நாவல்கள் மற்றும் கவிதைகள் உட்பட நாற்பது புத்தகங்களை எழுதியுள்ளார். முதன்மையாக ஒடியா மொழியில் எழுதிய இவர் பெங்காலியிலும். *அர்த்தநாரீசுவர*, *பைதேகி விசார்யிதா*, *சங்கதிர் சம்கிதா*, சக்தி ரூபேண சன்சுதிடா, ரூபம் ரூபம் பிரதிரூபம், சம்ருதி சந்தன் ,* *சமய்'' புருசா மற்றும் இசுமிருதிர் நைமிசாரண்யா ஆகியவை சில குறிப்பிடத்தக்க படைப்புகள் ஆகும். இவர் ஒரு சொற்பொழிவாளராகவும் பொதுவில் நிகழ்த்தினார். 1982 முதல் 1990 வரை, உத்கல் சாகித்ய சமாச்சு என்ற இலக்கியச் சங்கத்தின் தலைவராகவும், 1991 முதல் 1994 வரை, ஒடிசா சாகித்ய அகாடமியின் மாநில இலக்கியச் சங்கத்தின் முதல் பெண் தலைவராகவும் இவர் தேர்ந்தெடுக்கப்பட்டார். பெண்களுக்கு அதிகாரம் அளிப்பது, சமகாலப் பிரச்சினைகளைக் கையாள்வது மற்றும் பெண்களின் உரிமைகள் தொடர்பான அரசியல் ஆகிய கருப்பொருள்களில் மொகபத்ராவின் எழுத்து கவனம் செலுத்தியது.  

### விருதுகள்
மொகபத்ரா தனது தொழில் வாழ்க்கையில் பல இலக்கிய விருதுகளை வென்றார். கீழ்கண்டவைகள் இதில் அடங்கும் :  

- 1984 - ஒடிசா சாகித்ய அகாடமி விருது
- 1988 - சோவியத் நேரு விருது
- 1990 - இந்தியாவின் விமர்சகர்கள் வட்ட விருது
- 1991 - ஈசுவர் சந்திர வித்யாசாகர் சம்மான்
- 1994 - ரூபம்பரா விருது
- 2013 - சரளா சம்மன்
- உத்கல் சாகித்ய சமாச்சு விருது
- கங்காதர் மெகர் சம்மான்
- சாகித்ய பிரவீணா விருது
- சுசரிதா விருது

## நூல் பட்டியல்
மொகபத்ராவின் குறிப்பிடத்தக்க படைப்புகளில் இயூவார் செயுந்தி உதே (1960) (கவிதை), பேண்டு காரரா கபத் (சிறுகதைகள்), அத்துடன் அர்த்தநாரீசுவரா, பைதேகி விசர்சிதா, சங்கதிர் சம்கிதா, சக்தி ரூபேண சன்சுதிதா, ரூபம் ரூபம் பிரதிரூபம், இசும்ருதி சந்தன், சமய் புருசா, இசுமிரிதிர் நைமிசாரண்யா, 151 கவிதைகள், பெங்காலியில் அருப் ஆலோ, யே பிருத்வி சர்சச்சுயா, மற்றும் உத்தர நிருத்தரா.  

## மேகோள்கள்
# தி மேட்ரிக்சு ரெசுரெக்சன்சு



**தி மேட்ரிக்சு ரெசுரெக்சன்சு** என்பது 2021 ஆம் ஆண்டு வெளியாகவுள்ள அமெரிக்க நாட்டு அறிவியல் புனைகதை அதிரடித் திரைப்படம் ஆகும். இந்த திரைப்படத்தை வில்லேஜ் ரோட்ஷோ பிக்சர்சு மற்றும் வீனசு காஸ்டினா புரொடக்சன்சு ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் விநியோகம் செய்கிறது. இது 2003 ஆம் ஆண்டு வெளியான தி மேட்ரிக்சு ரெவொலுஷன் என்ற படத்தின் தொடர்ச்சியான நான்காவது படம் ஆகும்.  

இந்த திரைப்படத்தை லானா வச்சோவ்ஸ்கி என்பவர் இயக்க, கீயானு ரீவ்ஸ், கேரி-அன்னே மோசு, யாஹ்யா அப்துல்-மதின் II, ஜெசிகா கேன்விக், ஜொனாதன் கிராஃப், நீல் பாட்ரிக் ஹாரிஸ், பிரியங்கா சோப்ரா, கிறிஸ்டினா ரிச்சி மற்றும் ஜடா பிங்கெட் சிமித் போன்ற பலர் நடித்துள்ளார்கள்.  

இந்த திரைப்படத்தின் படப்பிடிப்பு பிப்ரவரி 2020 இல் தொடங்கியது, ஆனால் அடுத்த மாதம் கோவிட்-19 பெருந்தொற்று நோயால் நிறுத்தப்பட்டது. இயக்குநர் வச்சோவ்ஸ்கி இந்த திட்டத்தை நிறுத்திவிட்டு படத்தை முடிக்காமல் விட்டுவிடலாம் என்று கூறினார். ஆனால் இந்த திரைப்படத்தில் நடித்த நடிகர்கள் அதை முடிக்க வேண்டும் என்று வற்புறுத்தினர். அதைத்தொடர்ந்து ஆகஸ்ட் 2020 இல் படப்பிடிப்பு மீண்டும் தொடங்கியது, மூன்று மாதங்களுக்குப் பிறகு முடிந்தது. தி மேட்ரிக்சு ரெசுரெக்சன்சு படம் சான் பிரான்சிஸ்கோவில் திசம்பர் 18, 2021 இல் வெளியாவுள்ளது. அத்துடன் திசம்பர் 22, 2021 இல் உலகளவில் வெளியாவுள்ளது.
# பி. ஆர். செல்வநாயகம்


**பிரின்சிலி ராஜேந்திரன் செல்வநாயகம்** (*Princely Rajendran Selvanayagam*, பிறப்பு: 10, ஆகத்து, 1936) என்பவர் ஒரு இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.  

செல்வநாயகம் 1970 இலங்கை நாடாளுமன்றத் தேர்தலில் மட்டக்களப்பில் சுயேட்சை வேட்பாளராக நின்றார். இரண்டாவது இடத்தைப் பெற்று மட்டக்களப்புக்கான இரண்டாவது உறுப்பினராக நாடாளுமன்றத்தில் நுழைந்தார். 1977 நாடாளுமன்றத் தேர்தலில் ஐந்தாவது இடத்தைப் பெற்று மீண்டும் தேர்ந்தெடுக்கப்படாமல் போனார்.
# காசுமீர ஈப்பிடிப்பான்


**காசுமீர ஈப்பிடிப்பான்** (*Kashmir flycatcher*)*(பைசெடுலா சூப்ருப்ரா)* என்பது பழைய உலக ஈப்பிடிப்பான் குடும்பத்தின் குருவிச் சிற்றினம் ஆகும். ஒரு காலத்தில் இதனை செம்மார்பு ஈப்பிடிப்பானின் (*பைசெடுலா பர்வா)* துணையினமாகக் கருதினர்.  

இது இந்தியத் துணைக்கண்டத்தின் காஷ்மீர் பகுதியில் வடமேற்கு இமயமலையில் இனப்பெருக்கம் செய்யும் பூச்சி உண்ணும் இனமாகும். இது குளிர்காலத்தில் இலங்கையின் மைய மலைப்பகுதிக்கும் இந்தியாவில் மேற்குத் தொடர்ச்சி மலைக்கும் வலசைப்போகின்றது. .  
, தமிழ்நாடு, இந்தியா]]  
காசுமீர ஈப்பிடிப்பான் அடர்ந்த அடிமரங்கள் கொண்ட இலையுதிர் காடுகளில் இனப்பெருக்கம் செய்து, மரத்தின் துளையில் கூடு கட்டுகிறது. பெண் பறவை முட்டைகளை அடைகாக்கின்றன. பொதுவாக இவை 3 முதல் 5 முட்டை வரை இடுகிறது. பொதுவாக 750 மீட்டருக்கு உயரத்திற்கு மேல் உள்ள தோட்டங்கள், தேயிலைத் தோட்டங்கள், காடுகளின் விளிம்புகள் மற்றும் வனப்பகுதிகளில் உள்ள திறந்தவெளிப் பகுதிகளில் குளிர்காலத்தில் வலசைப் போகின்றது.  

பெரும்பாலான பறவைகள் செப்டம்பரில் இனப்பெருக்கம் செய்யும் இடங்களை விட்டு வெளியேறி, அக்டோபரில் இலங்கைக்கு வந்து, மார்ச் மாத இறுதியில் மீண்டும் புறப்பட்டுச் செல்லும். நுவரெலியாவில் உள்ள விக்டோரியா பூங்கா இந்த அரிய வகைகளைப் பார்க்கச் சிறந்த இடங்களில் ஒன்றாகும்.  

இந்த இனம் 13 செ. மீ. நீளம் வரை வளரக்கூடியது. இதன் உருவம் சிறிய சிவப்பு-மார்பக ஈப்பிடிப்பானை ஒத்திருக்கிறது. ஆண், சாம்பல்-பழுப்பு நிற முதுகு, ஆரஞ்சு-சிவப்பு தொண்டை, மார்பகம் மற்றும் பக்கவாட்டுகள், தொண்டை மற்றும் மார்பகத்தின் மீது கறுப்பு விளிம்புடன் காணப்படும். பெண் மற்றும் முதல்-குளிர்காலப் பறவைகளின் மேல்பகுதிகள் சற்று பழுப்பு நிறமாக இருக்கும். மேலும் கீழ்ப்பகுதியின் சிவப்பு நிறமானது இளஞ்சிவப்பு நிறத்தில் உள்ளது.  

செந்தொண்டை ஈப்பிடிப்பானின் ஆண், *பைசெடுலா அல்பிசில்லா*, சிவப்பு-ஆரஞ்சு நிறத் தொண்டை மற்றும் மார்பக பகுதியினை, கருப்பு நிற விளிம்பு இல்லாமல் உள்ளது.  

இதனுடைய ஓசை குறுகிய மெல்லிசையாக *ஸ்வீட்-ஈட் ஸ்வீட்-ஈட்-டிட்-ஹீ*, மற்றும் இதனுடைய அழைப்பு கீச்குரலில் *சக்* என அமைந்துள்ளது.  

இதனுடைய எண்ணிக்கை குறைந்து வருவதாலும், இனப்பெருக்க பரம்பல் குறைவாக இருப்பதாலும் இது அபாயத்திற்குரியசிற்றினமாக உள்ளது. வணிக நோக்கில் மரங்கள் வெட்டியெடுக்கப்படுவதால், விவசாயம் மற்றும் கால்நடை மேய்ச்சல் காரணமாக இதனுடைய வாழிடம் துண்டுதுண்டுகளாகப் பிரிக்கப்பட்டுள்ளது. இதனுடைய எண்ணிக்கை தற்பொழுது 2,500 முதல் 10,000 வரை இருக்கலாம் என்று கருதப்படுகிறது.
# பேயல்மாரி


**பேயல்மாரி** (*Peyalmari*) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643643. இது மாங்கரை ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவிலும், பென்னாகரத்தில் இருந்து 4 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1,873, மொத்த மக்கள் தொகைகள் 7,676,. இதில் 3,978 ஆண்களும், 3,698 பெண்களும் அடங்குவர்.  

## ஊரில் உள்ள கோயில்கள்
- பேயல்மாரி பட்டாளம்மன் கோயில்
- பேயல் மாரி சிவலிங்க சாமி கோயில்
- பேயல் மாரி மாரியம்மன் கோயில்

## மேற்கோள்
# மரகத ஈப்பிடிப்பான்


**மரகத ஈப்பிடிப்பான்** (*Sapphire flycatcher*)(*பைசெடுலா சப்பைரா*) என்பது பழைய உலக ஈப்பிடிப்பான் குடும்பத்தினைச் சார்ந்த பறவை சிற்றினம் ஆகும்.  

இது வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது .  

இதன் இயற்கை வாழிடமாக மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .  

, இந்தியா]]
# புதுப்பட்டி


**புதுப்பட்டி** (*Pudupatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643652. இது மஞ்சநாயக்கனஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பென்னாகரத்தில் இருந்து 12.8 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 993, மொத்த மக்கள் தொகை 4,043 ஆகும். இதில் 2,120 ஆண்களும் 1,923 பெண்களும் அடங்குவர்.  

## மேற்கோள்
# 4-வினைல்பீனால்



**4-வினைல்பீனால்** (*4-Vinylphenol*) என்பது C<sub>8</sub>H<sub>8</sub>O என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். பீனாலிக் சேர்மமான இது மதுபான வகைகளில் காணப்படுகிறது. பிரெட்டனோமைசசு என்ற நுரைமம் வகை நொதி மூலம் 4-வினைல்பீனால் உற்பத்தி செய்யப்படுகிறது. அதிக அடர்த்தியை அடையும்போது 4-வினைல்பீனால் மதுவின் வாசனையை விரும்பத்தகாத மருந்து போன்ற அடர்நெடியுடையதாக மாற்றும். மதுவில் காணப்படும் அந்தோசயனிடின் போன்ற மற்ற மூலக்கூறுகளுடன் வினைபுரிந்து 4-வினைல்பீனால் புதிய வேதிப்பொருள்களை உருவாக்கும். வெண்மை நிற மதுவகைகளில் 4-வினைல்பீனால் லிட்டருக்கு 70-1150 மைக்ரோகிராம் என்ற அதிக அளவிலும் வினைல்குவாயாகால் லிட்டருக்கு 10-490 மைக்ரோகிராம் அளவிலும் காணப்படுகின்றன. சிவப்பு நிற மதுவகைகளில் தொடர்புடைய எத்தில் பீனால்களே காணப்படுகின்றன.  

## தயாரிப்பு மற்றும் வினைகள்

முன்னோடிச் சேர்மமான பாரா-குமாரிக் அமிலத்திலிருந்து 4-வினைல்பீனால் உற்பத்தி செய்யப்படுகிறது. பாரா-குமாரிக் அமிலத்தை பிரெட்டனோமைசசு நுரைமம் சின்னமேட்டு டிகார்பாக்சிலேசு நொதியின் உதவியால் 4-வினைல்பீனாலாக மாற்றுகிறது. வினைல் பீனால் ரிடக்டேசு என்ற நொதி 4-வினைல்பீனாலை மேலும் 4-எத்தில் பீனாலாக ஒடுக்குகிறது. குமாரிக் அமிலம் சில சமயங்களில் நுண்ணுயிரியல் ஊடகங்களில் சேர்க்கப்பட்டு வாசனை மூலம் பிரட்டனோமைசசின் இருப்பின் நேர்மறையான அடையாளத்தை செயல்படுத்துகிறது.
# கிளினோடாரசசு


***கிளினோடாரசசு*** (*Clinotarsus*) என்பது இரானிடே பேரினத்தினைச் சார்ந்த தவளைச் சிற்றினமாகும். இந்த சிற்றினம் இந்தியா மற்றும் தென்கிழக்காசியாவில் காணப்படுகின்றது.  

## சிற்றினங்கள்
*கிளினோடாரசசு* பேரினத்தில் மூன்று சிற்றினங்கள் அங்கீகரிக்கப்பட்டுள்ளன:  

| *கிளினோடாரசசு அல்டிகோலா* <small>(பவுலேஞ்சர், 1882)</small> | அசாம் மலைத் தவளை, அன்னாண்டேலின் தவளை, கூரான தலை தவளை, வெளிர் பழுப்பு நிற நீரோடை தவளை, மலைத் தவளை, புள்ளி மூக்கு தவளை | மேகாலயா மற்றும் வடகிழக்கு இந்தியா (அசாம், மேகாலயா, மிசோரம், நாகாலாந்து, திரிபுரா மற்றும் மேற்கு வங்காளம்) வங்காளதேசம் வடபகுதி வரை |
| --- | --- | --- |
| *கிளினோடாரசசு கர்டிப்சு* <small>(ஜெர்டன், 1853)</small> | இரு நிற தவளை அல்லது மலபார் தவளை | இந்தியாவின் மேற்குத் தொடர்ச்சி மலைகள் |
| *கிளினோடாரசசு பெனிலோப்* <small>க்ரோஸ்ஜீன் *மற்றும் பலர்*, 2015</small> | வெளிர் பழுப்பு நிற நீரோடை தவளை | தீபகற்ப தாய்லாந்து மத்திய கச்சானா புரி மாகாணத்திலிருந்து தெற்கே தராங் மாகாணம் வரை |
# இலங்கையின் நீண்ட வால் மூஞ்சுறு


**இலங்கையின் நீண்ட வால் மூஞ்சுறு** (*Sri Lankan long-tailed shrew*)(*குரோசிடுரா மையா*) என்பது சொரிசிடே குடும்பத்தில் உள்ள பாலூட்டி சிற்றினமாகும். இது இலங்கையில் மட்டும் காணப்படும் அகணிய உயிரி ஆகும். இலங்கையில் சிங்கள மொழியில் ශ්රී ලංකා කුනු හික් මීයා என அறியப்படுகிறது. வாழிட இழப்பு பெரும் அச்சுறுத்தலாக உள்ளது.  

## விளக்கம்
தலை மற்றும் உடல் நீளம் 7 முதல் 8.5 செ. மீ. வரையும், வாலின் நீளம் 9 முதல் 10 செ. மீ. வரையும் இருக்கும். முடியின் அடிப்பகுதி சாம்பல் நிறத்துடன் மேலே பழுப்பு நிறமாகவும், கீழே சற்று இலகுவாகவும் இருக்கும். வால் பழுப்பு நிறமானது, உடலை விட நீளமானது.
# சோ. செல்வநாயகம்


பேராசிரியர் **சோமசுந்தரம் செல்வநாயகம்** (28 மே 1932 &#x2013; 23 மே 1979) என்பவர் இலங்கைத் தமிழ் புவியியலாளர், கல்வியாளர் மற்றும் யாழ்ப்பாணப் பல்கலைக்கழகத்தில் புவியியல் துறையின் தலைவர் ஆவார்.  

## ஆரம்ப கால வாழ்க்கை
செல்வநாயகம் 1932. மே. 28 அன்று பிறந்தார். யாழ்ப்பாணம் இந்துக் கல்லூரியிலும் கொழும்பு சாகிரா கல்லூரியிலும் கல்வி பயின்றார். இவர் 1953 இல் பேராதனை இலங்கைப் பல்கலைக்கழகத்தில் சேர்ந்தார், 1957 இல் புவியியலில் இளங்கலை ஹானர்ஸ் பட்டம் பெற்றார். பின்னர் அவர் 1951 இல் பேராதனை இலங்கைப் பல்கலைக்கழகத்தில் உதவி விரிவுரையாளராகச் சேர்ந்தார். இவர் 1961 அக்டோபரில் இலண்டன் பொருளியல் பள்ளியில் (எல்.எஸ்.இ) முதுகலை படிப்பிற்காக சேர்ந்து எம்ஏ பட்டம் பெற்றார். இவர் இலங்கைப் பல்கலைக்கழகத்தில் (யாழ்ப்பாண வளாகம்) புவியியல் துறையின் தலைவராக நியமிக்கப்பட்ட பின்னர் 1977 ஆகத்தில் அகமது பெல்லோவை விட்டு வெளியேறினார். அவர் மே 1979 23 அன்று இறந்தார்
# அந்தோணி செல்வநாயகம்



**அந்தோணி செல்வநாயகம்** (*Antony Selvanayagam*) என்பவர் மலேசியாவின் பினாங்கு மறைமாவட்டத்தின் அருட்தந்தையர் ஆவார். கோலாலம்பூரின் 2வது பேராயராக கோலாலம்பூர் உயர்மறைமாவட்டத்திற்கு இவரது முன்னோடி பிசப் அந்தோனி சோட்டர் பெர்னாண்டஸ் இடமாற்றம் செய்யப்பட்ட பின்னர் இவர் பினாங்கின் 4வது பிசப்பாக போப் இரண்டாம் ஜான் பால் அவர்களால் தேர்ந்தெடுக்கப்பட்டார். 1980-1983 வரை, இவர் கோலாலம்பூர் மறைமாவட்டத்தில் துணை ஆயராக இருந்தார். முதுமை காரணமாக 2012 இல் ஓய்வு பெற்றார், இவருக்குப் பிறகு எம்.எஸ்.ஜி.ஆர். பினாங்கின் புதிய பிஷப்பாக செபாஸ்டியன் பிரான்சிஸ் நியமிக்கப்பட்டார். இவர் தேவாலயத்தின் எக்குமெனிசம் மற்றும் சமயங்களுக்கு இடையேயான விவகாரங்களுக்கான ஆணையத்தின் தலைவராக பணியாற்றினார்.
# தேவானந்த பரலி

**தேவானந்த பரலி** (அசாமிய மொழி: দেৱানন্দ ভৰালি ,1883-1972) என்பவர் அசாமைச் சேர்ந்த ஒரு முன்னோடி மொழியியலாளர், எழுத்தாளர், மொழிபெயர்ப்பாளர், நாடக ஆசிரியர் ஆவார். இவர் *மிரி* என்ற புனைபெயரைப் பயன்படுத்தி பல கட்டுரைகளையும் எழுதியுள்ளார். இவர் 1883 சூனில் அசாமின் சிவசாகர் மாவட்டத்தில் இஷானந்த பரலிக்கு மகனாகப் பிறந்தார்.  

## இலக்கிய வாழ்க்கை
பரலியின் படைப்புகள் ஆங்கிலம் மற்றும் அசாமி ஆகிய இரண்டு மொழிகளிலும் உள்ளன. அவரது முக்கிய படைப்புகளில் சில:  

- *ஆசாமிய பாஷர் மௌலிக் பிகார் அரு சாஹித்யோர் சினகி* (অসমীয়া ভাষাৰ মৌলিক বিচাৰ আৰু সাহিত্যৰ চিনাকি), 1912 ல் வெளியிடப்பட்டது,
- Assamese Grammar in English (1902),
- A Study of the Phonology and Vocabulary of Assamese Language (1960).
- சினா லூயிடேயா பாரே, பாரே (1972)

இவர் "உஷா", "பன்ஹி" போன்ற அசாமிய இதழ்களில் தொடர்ந்து எழுதுபவர். சேக்ஸ்பியரின் "மக்பத்" நூலை முதன்முதலாக அசாமிய மொழியில் மொழிபெயர்த்தார்.  

பரலியின் நாடகப் படைப்புகள் பின்வருமாறு:  

- பீமதர்பா (ভীমদৰ্প), மக்பத்தின் சுருக்கப்பட்ட மொழிபெயர்ப்பு 1910 இல் வெளியிடப்பட்டது.
- ஸ்ரீமான்டோ சங்கர் (শ্্ীমন্তশর) (1944)
- பிஹு (বিহু)
# அசுதிரகான் கானரசு

**அசுதிரகான் கானரசு** என்பது தங்க நாடோடிக் கூட்டம் சிதறுண்ட போது உருவான ஒரு தாதர் அரசு ஆகும். இது 15 மற்றும் 16ஆம் நூற்றாண்டுகளில் அமைந்திருந்தது. தற்போது உருசியாவில் உள்ள நகரான அசுதிரகானை சுற்றியுள்ள பகுதிகளில் வோல்கா ஆற்றின் வாய்ப்பகுதியில் அமைந்திருந்தது. இந்த கானரசின் கான்கள், செங்கிஸ் கானின் பேரனும் சூச்சியின் 13வது மகனுமாகிய தோகா தெமூரின் வழித்தோன்றல்கள் என தங்களைக் கூறினர்.  

## ஆதாரங்கள்

- Henry Hoyle Howorth (1880) *History of the Mongols*, part 2, pp. 349–362.
- Allen J. Frank (2009) *Cambridge History of Inner Asia*, pp. 253–255.
# சபாக் பெர்ணம் மாவட்டம்


**சபாக் பெர்ணம் மாவட்டம்** (மலாய்: *Daerah Sabak Bernam*; ஆங்கிலம்: *Sabak Bernam District*; சீனம்: 沙白安南县) என்பது மலேசியா, சிலாங்கூர் மாநிலத்தில் உள்ள ஒரு மாவட்டம்.  

இந்த மாவட்டத்திற்கு வடக்கில் பேராக் மாநிலம்; கிழக்கில் உலு சிலாங்கூர் மாவட்டம்; தெற்கில் கோலா சிலாங்கூர் மாவட்டம்; மேற்கில் மலாக்கா நீரிணை ஆகியவை உள்ளன.  

சபாக் பெர்ணம் மாவட்டத்தின் முக்கிய நகரங்கள்: சபாக்; சுங்கை பெசார்; செகிஞ்சான். இந்த மாவட்டத்தின் முக்கிய நகரம் சபாக் பெர்ணம் நகரம் ஆகும்.  

## பொது

சபாக் பெர்ணம் மாவட்டம், சிலாங்கூர் மாநிலத்தின் நெல் விளையும் கேந்திரப் பகுதி. அந்த வகையில் சபாக் பெர்ணம் மாவட்டத்தின் முக்கியப் பொருளாதார நடவடிக்கை விவசாயம். இந்த மாவட்டம் சிலாங்கூரின் அதி மேற்குப் பகுதியில் உள்ள மாவட்டம். மலேசியத் தலைநகர் கோலாலம்பூரில் இருந்து 100 கி.மீ. தொலைவில் அமைந்து உள்ளது.  

## நிர்வாகப் பகுதிகள்
சபாக் பெர்ணம் மாவட்டம், சபாக் பெர்ணம் நகராட்சி மன்றத்தால் நிர்வாகம் செய்யப் படுகிறது.  

### சபாக் பெர்ணம் மாவட்டத்தில் உள்ள முக்கிம்கள்
1. பாகன் நக்கோத்தா ஒமார் *(Bagan Nakhoda Omar)*
1. பாஞ்சாங் பெண்டேனா *(Panchang Bendena)*
1. பாசிர் பாஞ்சாங் *(Pasir Panjang)*
1. சபாக் *(Sabak)*
1. சுங்கை பாஞ்சாங் *(Sungai Panjang)*

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) சபாக் பெர்ணம் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.  
| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |

## சிலாங்கூர் மாநிலச் சட்டமன்றம்
சிலாங்கூர் மாநிலச் சட்டமன்றத்தில் கோலா சிலாங்கூர் மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.  

| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |

## சிலாங்கூர் மாநிலத்தில் உள்ள மாவட்டங்கள்
- **கோம்பாக் மாவட்டம்**
- **உலு லங்காட் மாவட்டம்**
- **உலு சிலாங்கூர் மாவட்டம்**
- **கிள்ளான் மாவட்டம்**
- **கோலா லங்காட் மாவட்டம்**
- **கோலா சிலாங்கூர் மாவட்டம்**
- **பெட்டாலிங் மாவட்டம்**
- **சபாக் பெர்ணம் மாவட்டம்**
- **சிப்பாங் மாவட்டம்**

## சபாக் பெர்ணம் மாவட்டத்தில் உள்ள தமிழ்ப்பள்ளிகள்
சபாக் பெர்ணம் மாவட்டத்தில் 2 தமிழ்ப்பள்ளிகள் உள்ளன. 157 மாணவர்கள் பயில்கிறார்கள். 22 ஆசிரியர்கள் பணியாற்றுகிறார்கள்.  
| BBD6039 | சுங்கை பெர்ணம் தோட்டம் | SJK(T) Ladang Sungai Bernam | **சுங்கை பெர்ணம் தோட்டத் தமிழ்ப்பள்ளி** | 45200 | சபாக் பெர்ணம் | 34 | 8 |  |
| --- | --- | --- | --- | --- | --- | --- | --- | --- |
| BBD6040 | சபாக் பெர்ணம் | SJK(T) Ladang Sabak Bernam | **சபாக் பெர்ணம் தோட்டத் தமிழ்ப்பள்ளி** | 45200 | சபாக் பெர்ணம் | 123 | 14 | } |
# பெல்லாரி ராகவா


**பெல்லாரி இராகவா** (*Bellary Raghava*; 2 ஆகத்து 1880 - 16 ஏப்ரல் 1946) தாடிபத்ரி ராகவாச்சாரியுலு என்ற இயற்பெயரால் அறியப்படும் இவர் ஓர் இந்திய நாடக ஆசிரியரும், நடிகரும் ஆவார். இவர் முக்கியமாக தெலுங்கு நாடகத்திலும், திரைப்படத்திலும் தனது படைப்புகளுக்கு பெயர் பெற்றவர். இவரது மாமா தர்மவரம் இராமகிருஷ்ணமாச்சாரியலு தெலுங்கில் ஒரு முன்னோடி நாடக ஆசிரியராக இருந்தார். மேலும் இவரை மேடைக்கு அறிமுகப்படுத்தினார். இராகவா பெல்லாரியைச் சேர்ந்த மற்றொரு நாடக ஆசிரியரான கோலாச்சலம் சீனிவாச ராவ் என்பவருடன் நெருங்கிய தொடர்பு கொண்டிருந்தார். சரோஜினி கொப்பரபு, பத்மாவதி கொம்முரி, அன்னபூர்ணா காக்கிநாடா போன்ற பெண் கலைஞர்களும் வாசுதேவராவ் கே.எஸ்., அப்பாராவ் பசவராஜு, பண்டா கனகலிங்கேசுவர ராவ் போன்ற ஆண் கலைஞர்களும் இவரது மாணவர்களில் அடங்குவர் .  

## ஆரம்ப கால வாழ்க்கை
இராகவா, பெல்லாரி உயர்நிலைப் பள்ளியிலும், சென்னை கிறிஸ்தவக் கல்லூரியிலும் படித்தார். 1905இல் சென்னை சட்டக் கல்லூரியில் பட்டம் பெற்ற பிறகு சட்டப் பயிற்சி செய்தார். 12 வயதில், இவர் பெல்லாரியில் ஷேக்ஸ்பியர் சங்கத்தை நிறுவி, வில்லியம் சேக்சுபியரின் நாடகங்களில் நடித்தார். பெங்களூரில் சீகோலாச்சலம் சீனிவாச ராவவின் "சுமனோகரம்" என்ற நாடகக் குழுவில் பல்வேறு நாடகங்களில் முக்கிய கதாபாத்திரங்களில் நடித்தார். 1909இல் பெங்களூரில் அமெச்சூர் நாடக சங்கத்தை நிறுவினார்.  

## திரைப்படம்
1936 இல், எச்.எம். ரெட்டியின் *திரௌபதி மான சம்ரட்சனம்,* என்ற நாடகத்தில் இராகவா துரியோதனனாக நடித்தார். பின்னர் இவர் *ரைத்து பிட்டா* (1939), *சண்டிகா* (1940) ஆகிய திரைப்படங்களில் தோன்றினார். மேலும் விமர்சன ரீதியான பாராட்டையும் பெற்றார்.  

## இறப்பு
இராகவா ஏப்ரல் 16, 1946 இல் இறந்தார். *பல்லாரி ராகவ புரஸ்காரம்* விருது இவரது நினைவாக நிறுவப்பட்டது. நாடகங்களிலும், திரைப்படங்களிலும் பங்களித்த திறமையான கலைஞர்களுக்கு இது வழங்கப்படுகிறது. 1981இல், இவரது நினைவாக ஒரு அஞ்சல் தலை வெளியிடப்பட்டது.
# நாகரூர் கோபிநாத்


**நாகரூர் கோபிநாத்** (*Nagarur Gopinath*) ஓர் இந்திய அறுவை சிகிச்சை நிபுணரும், இந்தியாவில் இருதய அறுவை சிகிச்சையின் முன்னோடிகளில் ஒருவருமாவார். இவர் முதல் வெற்றிகரமான திறந்த இதய அறுவை சிகிச்சைக்காகப் பாராட்டப்படுகிறார். இந்த அறுவை சிகிச்சையினை 1962ஆம் ஆண்டு இந்தியாவில் நடத்தினார். இவர் இரண்டு இந்திய குடியரசுத் தலைவர்களுக்கு கெளரவ அறுவை சிகிச்சை நிபுணராகப் பணியாற்றினார். மேலும் 1974ஆம் ஆண்டு நான்காவது மிக உயர்ந்த இந்திய குடிமகன் விருதான பத்மசிறீ விருதையும் 1978ஆம் ஆண்டு இந்திய அரசின் மிக உயர்ந்த இந்திய மருத்துவ விருதான மரு. பிசி ராய் விருதையும் பெற்றவர்.
# நவீன் சந்திரா


**நவீன் சந்திரா** (*Naveen Chandra*) தெலுங்கிலும், தமிழ் மொழி படங்களிலும் தோன்றும் ஒரு இந்திய நடிகர் ஆவார். இவர் தெலுங்கில் வெளியான காதல் திரைப்படமான *அந்தால ராட்சசி* (2012) என்ற படத்தில் கதாநாயகனாக அறிமுகமானார். தமிழ்த் திரைப்படங்களில் முன்னணி பாத்திரங்களில் நடிப்பதற்கு முன்பு இவரது நடிப்பிற்காக விமர்சன ரீதியான பாராட்டைப் பெற்றார்.  

## ஆரம்ப கால வாழ்க்கை
நவீன் சந்திரா கர்நாடகாவின் பெல்லாரியில் தமிழ் பேசும் குடும்பத்தில் பிறந்தார். இவரது தந்தை கே.எஸ்.ஆர்.டி.சி.யில் பணிபுரிந்தார். இவர் இயந்திரப் பொறியியலில் சான்றிதழ் பட்டம் பெற்றுள்ளார். மேலும், திரைப்படங்களுக்கு வருவதற்கு முன்பு பல்லூடகத் துறையில் பணியாற்றினார்.  

*தாளம்* என்ற இருமொழிப் படங்களில், சந்திரா ஒரு முன்னாள் நக்சலைட்டாக நடித்தார். தெலுங்கு பதிப்பு 2013இல் வெளியானது. தமிழ் பதிப்பு 2014 இன் தொடக்கத்தில் வெளியிடப்பட்டது. சத்யசிவாவின் இயக்கத்தில் *சிவப்பு* படத்தில் இவர் நடிப்பதற்காக, இரண்டு வாரங்கள் தனது நண்பரின் கட்டுமான நிறுவனத்தில் தொழிலாளியாக பணியாற்றினார். இவரது மூன்றாவது படமான "தேரோடும் வீதியிலே" 2014 இல் வெளியானது. தமிழில் பிரம்மன் படத்தில் இரண்டாவது கதாநாயகனாக நடித்தார். இவர் அடுத்து நரேந்திர நாத் இயக்கத்தில் கீர்த்தி சுரேஷ் நடித்த "மிஸ் இந்தியா" படத்தில் தோன்றினார். தயாரிப்பாளர் சி. வி. குமாரின் "சரபம்" படத்திலும் முக்கிய வேடத்தில் நடித்தார்.
# இரவி பெலகரே


**இரவி பெலகெரே** (*Ravi Belagere*;15 மார்ச் 1958 - 13 நவம்பர் 2020) கர்நாடகாவின் பெங்களூரில் உள்ள ஒரு இந்திய எழுத்தாளரும் பத்திரிகையாளரும் ஆவார். கன்னட மொழிப் பத்திரிக்கையான *ஹாய் பெங்களூர்*, இரு வார இதழான *ஓ மனசே* ஆகியவற்றின் ஆசிரியராக இருந்தார். பாவனா பிரகாசனா, பிரார்த்தனா பள்ளி, பாவனா ஆடியோ ரீச் ஆகியவற்றையும் நிறுவினார். குஷ்வந்த் சிங்கின் தீவிர ரசிகரான இவர், இடதுசாரி சித்தாந்தத்தில் ஈர்க்கப்பட்டதாகவும், தனக்கு அரசியல் சாய்வு இல்லை என்றும் கூறினார்.  

## சொந்த வாழ்க்கை
இரவி பெலகெரே 1958 மார்ச் 15 அன்று பெல்லாரியில் உள்ள சத்தியநாராயணப்பேட்டையில் பிறந்தார். இவரது தாயார் பெயர் பர்வதம்மாள், தந்தை ஒரு எழுத்தாளர். இவர் தனது உயர்நிலைப் பள்ளிக் கல்வியை தும்கூரில் உள்ள சித்தகங்கா உயர்நிலைப் பள்ளியில் இரண்டாண்டுகள் படித்து பத்தாம் வகுப்பில் தோல்வியடைந்தார்.  

### திருமண வாழ்க்கை
இவர் இரண்டு முறை திருமணம் செய்து கொண்டார். அவரது முதல் மனைவி இலலிதா, இரண்டாவது மனைவி யசோமதி, இவர் ஹாய் பெங்களூர் அலுவலகத்தில் சக ஊழியராக இருந்தார்.  

பெலகெரே வரலாற்றின் விரிவுரையாளராக தனது வாழ்க்கையைத் தொடங்கினார், பெல்லாரி, ஹாசன் , ஹூப்ளி ஆகிய இடங்களில் வரலாற்று விரிவுரையாளராகப் பணிபுரிந்தார், 1984இல் பெங்களூருக்குச் சென்றார். இவர் குறைந்த ஊதியத்தில் பல்வேறு பணிகளை செய்தார்.பெங்களூருவுக்கு வந்த பிறகு, ஆர். டி. விட்டலமூர்த்தி, ரா. சோமநாத், ஜோகி , ஐ.எச். சங்கம் தேவ் ஆகியோருடன் சேர்ந்து இவர் செப்டம்பர் 25, 1995 அன்று ஹாய் பெங்களூரு என்ற தனது சொந்த செய்தித்தாளை வெளியிட்டார். இது பல ரசிகர்களை உருவாக்கியது. மேலும் இவரது செய்தித்தாள் ஐந்து ஆண்டுகளில் மிகப்பெரிய அளவில் விநியோகிக்கப்பட்டது. இந்த வெற்றிக்குப் பிறகு, அவர் இளைஞர்களின் சிரமங்கள் மற்றும் பிரச்சனைகளை மையமாகக் கொண்ட ஓ மனசே என்ற பத்திரிகையைத் தொடங்கினார். அதுவும் உடனடி வெற்றியைப் பெற்றது. பின்னர் பல தொலைக்காட்சி நிகழ்ச்சிகளை தயாரித்து சில படங்களில் நடித்தார்.  

## சர்ச்சைகள்

- ***நடிகை ரூபினி பற்றிய சர்ச்சைக்குரிய கட்டுரை***

இவர் ரூபினி பற்றி ஒரு சர்ச்சைக்குரிய கட்டுரையை எழுதினார். இது ஒரு பெரிய விமர்சனத்தை ஏற்படுத்தியது.  

- ***எச். டி. குமாரசாமி- இராதிகா பற்றிய படம்***

எச். டி. குமாரசாமி - நடிகை ராதிகா குமாரசாமியின் காதலை அடிப்படையாகக் கொண்ட *முக்யமந்திரி ஐ லவ் யூ* படத்தை இயக்க முயற்சித்தார். ஆனால் தேவ கௌடா பட வெளியீட்டுக்கு தடை பெற்றதால் படம் திரைக்கு வரவில்லை.  

- ***திருமணத்திற்கு அப்பாற்பட்ட உறவுகள்***

22 வயது இளம்பெண்ணுக்கு இவர் எழுதியதாகக் கூறப்படும் காதல் கடிதத்தை *துனியா* என்ற பத்திரிகை வெளியிட்டது. மேலும், இது போன்ற பல வழக்குகள் தம்மிடம் இருப்பதாக அந்த இதழ் ஒரு கட்டுரையை வெளியிட்டிருந்தது.  
- ***காப்புரிமைச் சிக்கல்கள்***

பீமா தீரதள்ளி , ஓம் (கன்னடத் திரைப்படம்) போன்ற திரைப்படங்களின் தயாரிப்பாளர்களுடன் தனது பருக்கு மோதல் ஏற்பட்டது.  

## இறப்பு
இரவி 13 நவம்பர் 2020 அன்று தனது 62 வயதில் பெங்களூரில் மாரடைப்பால் இறந்தார்.
# ஞானரதம் (சிற்றிதழ்)

**ஞானரதம்** என்பது இந்திய ஒன்றியம், தமிழ்நாட்டில் இருந்து வெளியான ஒரு தமிழ்ச் சிற்றிதழ் ஆகும். இந்த இதழின் உரிமையாளரான தேவ. சித்திரபாரதி (எ) முகமது இப்ராகிம் நிர்வாக ஆசிரியராக இருந்தார். மேலும் இதழுக்கு ஜெயகாந்தனை ஆசிரியர் ஆக்கினார்.  

## வரலாறு
முதுரையில் நூலகராக பணியாற்றிக் கொண்டிருந்த என். முகமது இப்ராகிம் (சித்திரபாரதி) இலக்கியத்தில் ஈடுபாடு கொண்டவர். இலக்கிய வளர்ச்சிக்காகப் புதுமையாக ஏதாவது செய்யவேண்டும் என்ற துடிப்பு மிக்கவராக இருந்தார். சென்னைக்கு வந்த இப்ராகிம் நல்ல இலக்கியப் பத்திரிகை ஒன்றை நடத்த வேண்டும் என்ற ஆசை வெகு நாட்களாக கொண்டவராக இருந்தார். தனது பெயரை தேவ. சித்திரபாரதி என்று ஆக்கிக் கொண்டார்.
# பந்தி நாராயணசுவாமி


**பந்தி நாராயணசுவாமி** (Bandi Narayanaswamy) ஆந்திரப் பிரதேச மாநிலத்தைச் சேர்ந்த ஓர் எழுத்தாளர் ஆவார். ஆசிரியரான இவர் தெலுங்கு மொழியில் நாவல்கள் எழுதியுள்ளார். தனது சப்தபூமி நாவலுக்காக 2019 ஆம் ஆண்டு இவருக்கு சாகித்ய அகாடமி விருது வழங்கப்பட்டது. 2017 ஆம் ஆண்டு இந்நாவலை பந்தி நாராயணசுவாமி வெளியிட்டார். இதற்காக வட அமெரிக்க தெலுங்கு சங்கத்தின் விருதையும் வென்றார்.  
## வாழ்க்கைக் குறிப்பு
பந்தி நாராயணசுவாமி 1952 ஆம் ஆண்டு சூன் மாதம் 2 ஆம் தேதியன்று அனந்தபூரில் ஒரு விவசாய குடும்பத்தில் பிறந்தார். சிறீ வெங்கடேசுவரா பல்கலைக்கழகத்தில் உள்ள முதுநிலை மையத்தில் படித்தார்.  

கல்வியை முடித்த பிறகு, கிராமங்களில் உள்ள பல்வேறு ஆரம்ப மற்றும் உயர்நிலைப் பள்ளிகளுக்கு ஆசிரியராகப் பணியாற்றினார்., மீராச்யம் மீரேலாண்டி , மற்றும் நிசர்கம் போன்றவை இவரது மற்ற நாவல்களாகும்.
# கோம்பாக் மாவட்டம்


**கோம்பாக் மாவட்டம்** என்பது (மலாய்: *Daerah Gombak*; ஆங்கிலம்: *Gombak District*; சீனம்: 鹅唛县) மலேசியா, சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு தென்கிழக்கில் மலேசியத் தலைநகரமான கோலாலம்பூர்; கிழக்கில் கெந்திங் மலை அமைந்து உள்ளன.  

கோம்பாக் மாவட்டம் கிள்ளான் பள்ளத்தாக்கில் அமைந்து உள்ளது. தவிர, கோலாலம்பூர் பெருநகரம்; மற்றும் சிலாங்கூர் மாநிலத்தில் உள்ள வேறு சில மாவட்டங்களும் இந்தக் கிள்ளான் பள்ளத்தாக்கில் தான் உள்ளன. கோம்பாக் மாவட்டத்தில் அமைந்துள்ள பிற பகுதிகள்: பத்து ஆராங்; குவாங்; ரவாங்; குண்டாங்; கோம்பாக்; செலாயாங்; கெப்போங்; மற்றும் உலு கிள்ளான்.  

1974 பிப்ரவரி 1-ஆம் தேதி கோலாலம்பூர் ஒரு கூட்டாட்சி பிரதேசமாக அறிவிக்கப்பட்டது. அதே நாளில் தான் இந்தக் கோம்பாக் மாவட்டமும் உருவாக்கப்பட்டது. 1997-ஆம் ஆண்டு வரை, ரவாங் நகரம் கோம்பாக் மாவட்டத்தின் தலைநகராக இருந்தது. அதன் பின்னர் பண்டார் பாரு செலாயாங், இந்த மாவட்டத்தின் தலைநகரமாக மாற்றப்பட்டது.  

## நிர்வாகப் பகுதிகள்
செலாயாங் நகராட்சி மன்றம் (மேற்கு); அம்பாங் ஜெயா நகராட்சி மன்றம் (கிழக்கு); ஆகிய நகராட்சி மன்றங்களால் கோம்பாக் மாவட்டம் நிர்வாகம் செய்யப் படுகிறது.  

### கோம்பாக் மாவட்டத்தில் உள்ள முக்கிம்கள்
1. பத்து *(Batu)*
1. ரவாங் *(Rawang)*
1. செதபாக் *(Setapak)*
1. உலு கிள்ளான் *(Ulu Klang)*

## சிலாங்கூர் மாநிலத்தில் உள்ள மாவட்டங்கள்
- **கோம்பாக் மாவட்டம்**
- **உலு லங்காட் மாவட்டம்**
- **உலு சிலாங்கூர் மாவட்டம்**
- **கிள்ளான் மாவட்டம்**
- **கோலா லங்காட் மாவட்டம்**
- **கோலா சிலாங்கூர் மாவட்டம்**
- **பெட்டாலிங் மாவட்டம்**
- **சபாக் பெர்ணம் மாவட்டம்**
- **சிப்பாங் மாவட்டம்**

## கோபாக் மாவட்டத்தில் உள்ள தமிழ்ப்பள்ளிகள்
கோம்பாக் மாவட்டத்தில் 6 தமிழ்ப்பள்ளிகள் உள்ளன. 2,868 மாணவர்கள் பயில்கிறார்கள். 210 ஆசிரியர்கள் பணிபுரிகிறார்கள்.  
| BBD7451 | பத்துமலை | SJK(T) Batu Caves | **பத்துமலை தமிழ்ப்பள்ளி** | 68100 | பத்துமலை | 1024 | 73 |  |
| --- | --- | --- | --- | --- | --- | --- | --- | --- |
| BBD7452 | பத்து ஆராங் | SJK(T) Batu Arang | **பத்து ஆராங் தமிழ்ப்பள்ளி** | 48100 | பத்து ஆராங் | 254 | 25 |  |
| BBD7453 | குவாங் | SJK(T) Kuang | **குவாங் தமிழ்ப்பள்ளி** | 48050 | ரவாங் | 179 | 16 |  |
| BBD7454 | ஜாலான் கோலா சிலாங்கூர் | SJK(T) Bukit Darah | **புக்கிட் டாரா தமிழ்ப்பள்ளி** | 47000 | சபாக் பெர்ணம் | 159 | 20 |  |
| BBD7455 | ரவாங் | SJK(T) Rawang | **ரவாங் தமிழ்ப்பள்ளி** | 48000 | ரவாங் | 1052 | 59 |  |
| BBD7456 | தாமான் மெலாவாத்தி | SJK(T) Taman Melawati | **தாமான் மெலாவாத்தி தமிழ்ப்பள்ளி** | 53100 | கோலாலம்பூர் | 200 | 17 | } |
# கலீபகம்

**கலீபகம்** என்பது இஸ்லாமிய சட்டப்படி ஒரு பகுதியை ஆளும் அமைப்பை குறிக்கும். இந்த அமைப்பின் தலைவர் கலீப் என்று அழைக்கப்படுகிறார். இசுலாமிய இறைதூதர் முகமதுவின் அரசியல்-மத வழிவந்தவர் என்று கருதப்படுகிறார். மொத்த முஸ்லீம் உலகத்திற்கும் (உம்மா) தலைவர் என்று கருதப்படுகிறார். வரலாற்று ரீதியாக கலீபகங்கள் இஸ்லாமை அடிப்படையாகக் கொண்ட அரசியல் அமைப்புகளாக இருந்தன. பிற்காலத்தில் பல இன மக்களைக் கொண்ட பல நாடுகளை உள்ளடக்கிய பேரரசுகளாக உருவாயின.  

ஒரு அரசியல் சக்தியாக கலீபகத்தின் முக்கியத்துவமானது வரலாறு முழுவதும் சீராக இல்லாதபோதும் இந்த அமைப்பானது ஓர் ஆயிரம் ஆண்டுகளுக்கும் மேலாக நீடித்து இருந்தது. 632இல் முகமதுவின் இறப்பிற்குப் பிறகு 1924இல் உதுமானியக் கலீபகம் கலைக்கப்படும் வரை இது நீடித்தது. நடு காலத்தில் மூன்று கலீபகங்கள் முக்கியமானவையாக இருந்தன. அவை ராசிதீன் கலீபகம், உமையா கலீபகம் மற்றும் அப்பாசியக் கலீபகம்.
# டோமஹாக் (ஏவுகணை)

**டோமஹாக்** என்பது ஐக்கிய அமெரிக்க கடற்படை மற்றும் அரச கடற்படை பயன்படுத்தும் தரையில் உள்ள இலக்குகளை தாக்கக்கூடிய ஏவுகணை ஆகும்.  

இது 1970களில் முதன் முதலாக ஜெனரல் டைனமிக்ஸ் நிறுவனத்தால் தயாரிக்கப்பட்டது. தற்போது ரேய்தியோன் நிறுவனம் இதைத் தயாரிக்கிறது. 2016ஆம் ஆண்டு அமெரிக்க கப்பற்படை 149 ஏவுகணைகளை க்கு வாங்கியது. சமீபத்தில் 2018ஆம் ஆண்டு அமெரிக்க கப்பற்படை சிரிய வேதியியல் ஆயுத அமைப்புகளுக்கு எதிராக 66 ஏவுகணைகளை ஏவியது.